Քեթի Բեյթս

Քեթի Բեյթս (, ), ամերիկացի դերասանուհի, ռեժիսոր։

 Կենսագրություն և կարիերա 
Քեթի Դոյլ Բեյթսը ծնվել է Թենեսի նահանգի Մեմֆիս քաղաքում։ Բարձրագույն կրթությունը ստացել է Դալլասի Հարավային մեթոդիկական համալսարանում։ Համալսարանում սովորելու տարիներին «Ալֆա, Դելտա, Պի» կանանց կազմակերպության նախագահն էր։

Նորամուտը կինոյում կայացել է 1971 թվականին Միլոշ Ֆորմանի «Բաժանում» ֆիլմում փոքրիկ դերով։ 1973 թվականից սկսած աշխատում է նաև թատրոնում, որտեղ քիչ թե շատ հաջողված կարելի է համարել «Սրտի հանցագործությունը» 1978 թվականին բեմադրության մեջ։ 80-ական թվականներին ակտիվորեն մասնակցում է Բրոդվեյական բեմադրություններին, նկարահանվում է նաև հեռուստատեսությունում, իսկ ֆիլմերում ստանում է միայն երկրորդական դերեր։

Քեթի Բեյթսին ճանաչում է բերում «Միզերի» ֆիլմը, որի համար նա ստանում է Օսկար։ 1990 ական թվականներից սկսած Բեյթսը նաև զբաղվում է ռեժիսորական աշխատանքով, հիմնականում հեռուստասերիալներում աշխատելով։

Ներկայումս նա նկարահանվում է «Հարրիի օրենքը» հեռուստատեսային սերիալում։

1991 թվականին ամուսնանում է դերասան Տոնի Կամպիզիի հետ, ում հետ ամուսնացած է եղել մինչև 1997 թվականը։

 Ֆիլմագրություն 
Ընդհանուր թվով նկարահանվել է մոտ 100 գեղարվեստական և հեռուստատեսային ֆիլմերում ու սերիալներում։ 
Առավել հայտնի ֆիլմերն են.
 տարի  ֆիլմ  ռեժիսոր  խաղընկերներ 1990  «Դիկ Թրեյսի»  Ուորեն Բիթի  Ալ ՊաչինոՄադոննաՈւորեն Բիթի 1990  «Միզերի»  Ռոբ Ռեյներ  Ջեյմս ԿանԼորեյն Բեքոլ 1991  «Խորոված կանաչ պոմիդորներ»  Ջոն Էվնետ   1992  «Ստվերներ և մշուշ»  Վուդի Ալեն  Վուդի ԱլենՋոն ՄալկովիչՄիա ՖերրոուՄադոննա 1992  «Երկրորդ շնչառություն»  Բիբան Կիդրոն  Մարչելլո ՄաստրոյաննիՇիռլի Մակլեյն 1994  «Նորտ»  Ռոբ Ռեյներ  Բրյուս ՈւիլիսԷլայջա Վուդ 1997  «Տիտանիկ»  Ջեյմս Քեմերոն  Լեոնարդո ԴիԿապրիոՔեյթ Ուինսլեթ

 Մրցանակներ 
Մոտ 25 տարբեր կինոմրցանակ է ստացել, ներկայացված է եղել ևս 42-ի։ 
Այդ թվում՝ 
 3 անգամ ներկայացվել է Օսկարի, ստացել 1-ը
 «Միզերի» - Օսկար լավագույն դերասանուհու համար
 6 անգամ ներկայացվել է Ոսկե Գլոբուսի, ստացել 2 անգամ
 «Միզերի»
 «Կեսգիշերային հերթափոխ»
 8 անգամ ներկայացվել է Էմմի
 2 անգամ ներկայացվել է BAFTA-ի և այլն։

 Ծանոթագրություններ 

 Արտաքին հղումներ 



Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացիներ իռլանդական սերմամբ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Ամերիկացի կին ռեժիսորներ
Կատեգորիա:Թատրոնի ամերիկացի դերասանուհիներ